ดูแลรักษาแผล ระบุประเภทแผลไหม้ประเภทต่างๆ รักษาแผลไหม้ทันที
ใช้สบู่และน้ำล้างแผลทุกวันและทายา Neosporin และพันผ้าก๊อซใหม่ ให้ล้างและเปลี่ยนผ้าพันแผลในแต่ละวันไปเรื่อยๆ จนกว่าแผลจะหายดี โดยปกติแล้วแผลจะหายภายใน 2 อาทิตย์ การทำเช่นนี้เป็นกิจวัตรในแต่ละวันจะช่วยไม่ให้เป็นแผลเป็น ผิวหนังของคุณอาจจะเป็นสะเก็ด นั้นหมายความว่ามันจะลอกออกหรือลอกเป็นแผ่น โดยเฉพาะอย่างยิ่งบริเวณผิวที่พุพอง คุณจะเห็นว่าผิวหนังลอกออกมาเป็นแผ่นเองโดยธรรมชาติ อย่าดึงหรือแกะแผลที่พุพอง มันจะทำให้แผลแย่ลง และจะทำให้บริเวณแผลอักเสบมากกว่าเดิม ถ้าคุณสังเกตว่ามีอาการของการติดเชื้อ คุณควรจะไปที่ห้องฉุกเฉินหรือไปให้แพทย์รักษา ถ้าคุณเป็นโรคเบาหวาน ใช้ยาสเตียรอยด์อยู่ หรือกำลังอยู่ในการรักษาด้วยคีโม หรือมีระบบภูมิคุ้มกันที่อ่อนแอ คุณมีความเสี่ยงที่จะติดเชื้อและควรที่จะระวังให้มากๆ ในการสังเกตอาการของการติดเชื้อ สัญญาณที่บ่งบอกว่าแผลติดเชื้อนั้นได้แก่  มัไข้สูงกว่า 38 องศาเซลเซียส (วัดไข้โดยใช้อุปกรณ์วัดทางปาก) บริเวณแผลมีผื่นและแดงขึ้น ลองวาดวงกลมรอบบริเวณที่แดงโดยใช้ปากกาเมจิกถ้าคุณไม่แน่ใจว่ารอยแดงนั้นขยายพื้นที่เพิ่มขึ้น นี่จะช่วยให้คุณสังเกตเห็นว่าการติดเชื้ออาจจะแพร่กระจายขึ้น ระบายหนองออกจากแผล ให้ดูว่ามีน้ำหนองหรือของเหลวสีเขียวซึมออกมาจากแผลหรือไม่ แค่ใช้เพียงปิโตรเลียมเจลลี่ เจลว่านหางจระเข้ 100% และครีมฆ่าเชื้อ หรือครีมอื่นๆ ในจ่ายยา เช่น ยารักษาแผลไหม้ Silvadene ที่แพทย์จ่ายให้ ถ้าคุณอยากจะพ่นสเปรย์ว่านหางจระเข้หรือสเปรย์อื่นๆ ที่ทำให้บริเวณแผลนั้นเย็นและชา คุณควรที่จะปรึกษากับแพทย์ก่อนที่จะทำเช่นนั้น โดยทั่วไปแล้ว แผลไหม้เล็กๆ นั้นจะไม่ค่อยเจ็บถ้าไม่ติดเชื้อหรือมีอาการแทรกซ้อน แต่ถ้ามีอาการเจ็บที่แผลอย่างต่อเนื่อง คุณควรที่จะไปพบแพทย์ ถ้าอาการเจ็บที่แผลนั้นรบกวนจิตใจคุณ คุณสามารถใช้ยาระงับปวดและลดการอักเสบ เช่น ไอบูโพรเฟน นาพรอกเซน  หรือแอสไพริน ให้ปรึกษากับแพทย์ถ้าคุณสงสัยเกี่ยวกับการใช้ยาและยาที่ใช้นั้นเหมาะสมกับคุณหรือไม่  ไอบูโพรเฟน (Advil) เป็นยาที่ไม่มีสเตียรอยด์และเป็นยาช่วยลดการอักเสบในกลุ่ม NSAID มันจะทำงานโดยลดระดับฮอร์โมนที่ทำให้อักเสบและที่ทำให้เจ็บ มันจะช่วยลดฮอร์โมนที่ทำให้เป็นไข้ด้วย แอสไพริน (Acetylsalicylic Acid) เป็นยาที่เหมือนกับยาระงับปวด โดยจะบรรเทาการเจ็บโดยยับยั้งสัญญาณในสมองที่รับรู้อาการเจ็บ มันยังเป็นยาที่ลดไข้อีกด้วย อะเซตามีโนเฟน (Tylinol) นั้นปลอดภัยกว่าแอสไพรินเมื่อใช้กับเด็กแต่ก็ยังมีผลเหมือนแอสไพริน ประเภทของแผลไหม้แบ่งตามความลึก ขนาด และจำนวนบริเวณผิวทั้งหมดทั่วร่างกายที่โดนไหม้ แผลไหม้ที่ไม่รุนแรงปกติแล้วจะเรียกว่าแผลไหม้ระดับแรก โดยสิ่งที่บ่งบอกว่าเป็นแผลไหม้ชนิดนี้มีตั้งแต่ความแดงของผิวไปจนถึงผิวหนังชั้นนอกสุดหรือผิวหนังกำพร้า แผลไหม้ประเภทนี้จะเสียหายแค่ผิวหนังชั้นนอกสุดโดยที่ไม่พุพอง แผลไหม้ที่ไม่รุนแรงควรเป็นแผลที่ไหม้ผิวหนังแค่ 10% จากผิวหนังบนร่างกายทั้งหมดเท่านั้น  สิ่งที่ใช้ระบุว่าเป็นแผลไหม้ระดับแรกคือความแดงของผิวและมีอาการเจ็บ ตัวอย่างของแผลไหม้ชนิดนี้ เช่น แผลไหม้ที่เกิดจากแดดเผา ปกติแล้วแผลไหม้ระดับแรกจะเจ็บแต่แผลไม่ได้มีขนาดใหญ่มาก (น้อยกว่า 10% จากผิวหนังทั้งหมด) และไม่เป็นอันตรายถึงชีวิต ยังมีแผลไหม้ประเภทอื่นๆ อีกซึ่งมันรุนแรงกว่าและเป็นเรื่องสำคัญที่คุณจะต้องรู้วิธีที่จะแยกได้ว่ามันไม่ใช่แผลไหม้ที่ไม่รุนแรง แม้ว่าแผลของคุณจะเล็ก ถ้ามันมีอาการต่อไปนี้ นั่นแปลว่ามันไม่ใช่แผลไหม้ระดับเล็กแต่เป็นแผลไหม้รุนแรงที่คุณควรจะไปพบแพทย์   แผลไหม้ระดับสอง นั้นสามารแบ่งได้เป็น 2 ประเภทนั้นคือแผลไหม้ชนิดตื้นกับแผลไหม้ชนิดลึก ถ้าเป็นแผลไหม้ชนิดตื้น คุณจะพบว่ามีอาการแดงและผิวหนังชั้นนอกเสียหายทั้งหมด รวมถึงผิวหนังชั้นที่ 2 ด้วย (Dermis) อาการอื่นๆ ได้แก่พุพอง เจ็บแสบ แดง และอาจจะมีเลือดออก ถ้าเป็นแผลไหม้ชนิดที่สองระดับลึก ผิวหนังกำพร้าจะถูกทำลายทั้งหมดรวมถึงผิวหนังชั้นที่สองก็จะไหม้ลึกกว่าแบบชนิดตื้น ผิวหนังบริเวณนั้นจะเป็นสีขาวซึ่งบ่งบอกว่าเส้นเลือดได้รับความเสียหายเนื่องจากการหมุนเวียนเลือดที่เสียหาย แผลไหม้ประเภทนี้อาจจะไม่ทำให้รู้สึกเจ็บเพราะต่อมรับรู้นั้นถูกทำลายไป มันอาจจะมีหรือไม่มีผิวที่พุพอง   แผลไหม้ระดับสาม แผลไหม้ชนิดนี้ ผิวหนังชั้นนอกกับผิวหนังชั้นที่สองจะเสียหาย และจะขยายไปที่เนื้อเยื่อที่ชั้นใต้ผิวหนังซึ่งเป็นชั้นไขมันด้วย คุณต้องไปให้แพทย์รักษาถ้าคุณมีแผลไหม้ระดับสามและควรไปที่ศูนย์ฉุกเฉินที่ใกล้ที่สุดอย่างด่วนที่สุดเพราะแผลไหม้ชนิดนี้จะต้องใช้การผ่าตัดช่วยในการรักษา ลองพิจารณาปัจจัยต่อไปนี้ขณะที่คุณกำลังตัดสินใจว่าจะรักษาแผลไหม้เล็กๆ นี้เองหรือไปหาแพทย์   ระดับ: แผลไหม้ระดับแรกส่วนใหญ่ไม่จำเป็นที่จะต้องไปให้แพทย์รักษา ขณะที่แผลไหม้ระดับสองแบบลึกและแผลไหม้ระดับสามจะต้องจะต้องรีบไปให้แพทย์รักษาทันที นอกจากนี้ ถ้าคุณมีแผลพุพองแม้แต่จะเป็นแผลไหม้เล็กๆ ก็ตาม คุณควรที่จะปรึกษากับแพทย์เพื่อให้แพทย์ประเมินอาการบาดแผลและใช้ยาฆ่าเชื้อโรครักษา  ประเภท: ถ้าแผลไหม้ของคุณเป็นแผลไหม้จากสารเคมี ให้ไปรับการรักษาหลังจากที่คุณล้างแผลด้วยการเปิดน้ำเย็นผ่านเพื่อเจือจางสารเคมี  ขนาด: พิจารณาว่าผิวหนังทั่วร่างกายของคุณ (BSA) ถูกไหม้เป็นบริเวณเท่าไหร่ ถ้าคุณมีแผลไหม้มากกว่า 10% ของผิวหนังทั่วร่างกายของคุณ คุณควรที่จะไปรับการรักษา ให้ทำตามวิธี "Rule of Nines" ที่จะคำนวณโดยแบ่งส่วนของร่างกายออกเป็นส่วนๆ ส่วนละ 9% เช่น ขาแต่ละข้างนับเป็น 18% แขนแต่ละข้างคือ 9% หน้าอกและแผ่นหลังนับเป็น 18% และใบหน้านับเป็น 9% ของผิวหนังทั่วร่างกาย คุณสามารถใช้แนวทางนี้เพื่อประเมินอย่างรวดเร็วว่าแผลไหม้ได้ครอบคลุมพื้นที่เป็นบริเวณเท่าไหร่  ตำแหน่ง: ถ้าคุณพบว่ามีแผลไหม้ตรงบริเวณอวัยวะเพศ (แม้ว่าจะเป็นแผลไหม้ระดับแรกก็ตาม) ควรที่จะไปให้แพทย์รักษา หากเกิดแผลไหม้ที่ตาก็ควรไปพบแพทย์ โดยให้เปิดน้ำเย็นไหลผ่านก่อนอย่างน้อย 5 นาที แผลไหม้ที่มือที่กินบริเวณกว้างโดยปกติแล้วถ้าแผลไหม้ลามมาถึงข้อต่อด้วยก็จะต้องไปรับการรักษา ระลึกไว้ว่าถ้าคุณรู้สึกไม่แน่ใจหรือมีคำถามเกี่ยวกับแผลไหม้ของคุณ ให้รีบไปที่ห้องฉุกเฉินหรือปรึกษากับแพทย์ สิ่งแรกที่คุณต้องทำในการรักษาแผลไหม้ขนาดเล็กคือการบรรเทาผิวบริเวณนั้นด้วยน้ำเย็น (ไม่เย็นจัด) เพื่อลดอุณหภูมิของผิวหนัง คุณควรเปิดน้ำเย็นผ่านแผลไหม้หรือจะแช่ไว้ในน้ำเย็นก็ได้ ให้แช่อย่างน้อย 5 นาทีเพื่อลดอุณหภูมิของแผลและจะเป็นการยับยั้งไม่ให้มันไหม้ไปอีก  ขอให้แน่ใจว่าได้ถอดแหวนหรือสิ่งที่รัดแน่นตรงบริเวณที่ไหม้ออกก่อน เพราะบริเวณที่ไหม้นั้นจะบวมขึ้นเร็วมาก ถ้าบริเวณที่ไหม้นั้นมีขนาดใหญ่จนไม่สามารถแช่น้ำได้ ให้ใช้ฝักบัวเปิดน้ำเย็นไหลผ่านอย่างน้อย 5 นาที นอกจากการเปิดน้ำเย็นให้ไหลผ่านแล้ว คุณสามารถใช้ผ้าขนหนูสะอาดที่ชุบน้ำเย็นมาประคบที่แผลได้ เมื่อแผลเย็นลงแล้ว คุณจะรู้สึกสบายขึ้นและสามารถประเมินและตรวจสอบผิวหนังบริเวณที่ไหม้ได้ คุณจะต้องระบุระดับของแผลไหม้ให้ได้รวมถึงพิจารณาปัจจัยอื่นๆ เช่น ขนาด ตำแหน่ง และประเภทของแผลไหม้ การประเมินปัจจัยเหล่านี้จะช่วยให้คุณสามารถตัดสินใจได้ว่าจะรักษาแผลไหม้เองที่บ้านหรือจะไปให้แพทย์รักษา ในกรณีส่วนใหญ่ ถ้าแผลไหม้เป็นแผลไหม้ระดับแรกที่ตำแหน่งไม่ใช่ตรงอวัยวะเพศ มือ ใบหน้า หรือข้อต่อ คุณสามารถรักษาแผลเช่นนี้ได้ที่บ้าน ใช้ผ้านุ่มๆ และระวังอย่าใช้อะไรที่มีเนื้อหยาบ ให้ค่อยๆ ทำเบาๆ อย่าถูที่แผล โดยเฉพาะอย่างยิ่งถ้ามีผิวพุพองหรือมีความเสียหายที่ผิวหนังชั้นนอก คุณคงไม่อยากจะให้มีผิวหนังหลุดออกมา เมื่อผิวหนังที่ไหม้แห้งดีแล้ว ให้หาครีมและทาในปริมาณที่มากพอให้ทั่วบริเวณแผลไหม้แต่อย่าถูยา อาจจะใช้ครีมที่มีคุณสมบัติฆ่าเชื้อโรคแต่ไม่จำเป็นก็ได้ ทางเลือกอื่นๆ ได้แก่การใช้ปิโตรเลียมเจลลี่หรือเจลว่านหางจระเข้ ถ้าใช้เจลว่านหางจระเข้ ขอให้แน่ใจว่าเป็นเจลว่านหางจระเข้บริสุทธิ์ 100% ไม่ใช่เป็นแค่โลชั่นธรรมดาหรือสูตรอื่นๆ ครีม Neosporin เป็นครีมฆ่าเชื้อโรคที่ดีที่สามารถหาซื้อได้ตามร้านขายยา ถ้าคุณแพ้ครีม Neosporin คุณควรไปพบแพทย์และให้แพทย์จ่ายยาแบคซิทราซินหรือแบคโตรแบน ผ้าพันแผลที่ทำจากผ้าก๊อซนั้นสามารถหาซื้อได้ตามร้านขายยาต่างๆ หลังจากที่ทาครีมฆ่าเชื้อโรคแล้ว ให้ใช้ผ้าก๊อซพันรอบแผลไหม้ ติดเทปกาวทำแผลที่ผ้าก๊อซเพื่อยึดให้แน่น เทปเช่นนี้หาซื้อได้ตามร้านขายยาทั่วไป  ผ้าพันแผลจะนั้นมีหน้าที่ 2 อย่าง อย่างแรกมันจะช่วยปกป้องไม่ให้เกิดอาการบาดเจ็บขึ้นมาอีก อย่างที่สองคือการพันผ้าพันแผลจะเป็นการป้องกันการติดเชื้อ ซึ่งจะทำให้ผิวหนังของคุณที่เปรียบเสมือนปราการธรรมชาติป้องกันเชื้อโรคนั้นมีอาการดีขึ้น นี่อาจจะไม่ใช่สิ่งสำคัญเสมอไปแต่ให้ใช้ผ้าพันที่แผลไหม้ของคุณตามต้องการ
ล้างแผลและเปลี่ยนผ้าพันแผลทุกวัน. สังเกตอาการของการติดเชื้อทุกวัน. ยาทาครีม โลชั่น หรือน้ำมันที่แผล. บรรเทาอาการเจ็บแผล. ดูว่ามันเป็นแผลไหม้ที่ไม่รุนแรง. แยกประเภทแผลไหม้ระดับแรกจากแผลไหม้อื่นๆ ที่รุนแรงกว่า. ตระหนักว่าเมื่อไหร่ที่ควรไปให้แพทย์รักษา. ทำให้บริเวณที่มีแผลไหม้เย็นลงด้วยน้ำเย็น. ประเมินบาดแผล. ซับที่แผลให้แห้ง. ทาครีมหรือขี้ผึ้ง. ใช้ผ้าพันแผลเพื่อป้องกันแผลไหม้.
https://www.wikihow.com/Cure-a-Small-Bad-Burn https://www.wikihow.com/Cure-a-Small-Bad-Burn https://www.wikihow.com/Cure-a-Small-Bad-Burn
Caring For the Wound Distinguishing Burns Providing Immediate Treatment